Na temelju članaka 19. i 35. Zakona o lokalnoj i područnoj regionalnoj samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), odredbi Zakona o veterinarstvu („Narodne novine“ br. [82/13](https://www.zakon.hr/cms.htm?id=592), [148/13](https://www.zakon.hr/cms.htm?id=593), [115/18](https://www.zakon.hr/cms.htm?id=35907), [52/21](https://www.zakon.hr/cms.htm?id=48691), [83/22](https://www.zakon.hr/z/641/Zakon-o-higijeni-hrane-i-mikrobiolo%C5%A1kim-kriterijima-za-hranu) i 152/22) i Zakona o zaštiti životinja (Narodne novine br. 102/17 i 32/19), članka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**ODLUKU**

**O DRŽANJU DOMAĆIH ŽIVOTINJA NA PODRUČJU OPĆINE KRIŽ**

**I. OPĆE ODREDBE**

Članak 1.

Ovom Odlukom propisuju se opći uvjeti za držanje i uzgoj domaćih životinja za vlastite potrebe kućanstva na području Općine Križ, nadzor na primjenom Odluke i prekršajne odredbe.

Članak 2.

Ovom Odlukom nije obuhvaćeno držanje kućnih ljubimaca i životinja za društvo, čije držanje je regulirano posebnom odlukom, kao ni držanje životinja u intenzivnom uzgoju u gospodarske svrhe koje je regulirano posebnim propisima.

Članak 3.

Ovom Odlukom propisuju se područja na kojima je zabranjeno držati domaće životinje u kućanstvima na području Općine Križ.

Članak 4.

Pojedini pojmovi u smislu ove Odluke imaju slijedeće značenje:

*-Domaće životinje* su životinje koje je čovjek pripitomio i udomaćio i koje uzgaja radi proizvodnje hrane, hrane za životinje i nusproizvoda životinjskog podrijetla.

Domaćim životinjama u smislu ove odluke smatraju se:

-kopitari (konji, magarci, mazge, mule i dr.),

-papkari (goveda, ovce, koze, svinje i dr.),

-perad (kokoši, pure, guske, patke i ostala perad),

-kunići,

-druge životinje koje se drže u uzgoju za potrebe kućanstva.

*-Posjednik životinje* je svaka pravna ili fizička osoba koja je kao vlasnik, korisnik ili čuvar izravno odgovorna za zdravlje, smještaj i dobrobit životinje.

*-Uvjetno grlo* je životinja ili skupina istovrsnih životinja težine **500** kilograma.

*-Držanje domaćih životinja* je smještaj životinja u građevinama i nastambama u sklopu kućanstva, te izvan građevina i nastambi u sklopu kućanstva.

*-Držanje domaćih životinja za vlastite potrebe* je držanje i uzgoj životinja do najviše 5 uvjetnih grla, čiji su mesni proizvodi te drugi proizvodi namijenjeni potrošnji u kućanstvu.

*-Kućanstvo* je prostorna cjelina sa građevinama za stanovanje, okućnicom te građevinama u kojima se stalno ili privremeno drže domaće životinje pri uzgoju za vlastite potrebe.

*-Građevina* je zgrada ili prostorija/prostor unutar zgrade namijenjen držanju domaćih životinja radi proizvodnje hrane i drugih proizvoda za vlastite potrebe kućanstva, a koji osigurava da uvjete držanja s obzirom na vrstu životinje, stupanj razvoja, prilagodbu, te fiziološke i etološke potrebe životinja.

*-Nastamba* je pojedinačna prostorija ili prostor namijenjen držanju životinja.

*-Obor* je otvoreni ograđeni prostor najčešće neposredno uz građevine ili nastambe, koji sa građevinama ili nastambama čini funkcionalnu cjelinu, a na koji domaće životinje mogu slobodno izlaziti.

*-Gospodarsko dvorište* je ograđeno zemljište na okućnici kućanstva, na kojem je omogućeno slobodno kretanje domaćih životinja pri ispaši.

*-Gnojište* je jednostavna građevina za odlaganje krutog, polutekućeg i tekućeg gnoja koji nastaje pri uzgoju domaćih životinja.

**II. PODRUČJA OPĆINE KRIŽ NA KOJIMA NIJE DOPUŠTENO DRŽATI ŽIVOTINJE**

Članak 5.

Ovom Odlukom određuju se područja na kojima nije dopušteno držanje domaćih životinja.

Članak 6.

Dijelovi naselja u kojima se primjenjuje odredba iz članka 5. ove Odluke su:

Križ: Trg Sv. Križa, Zagrebačka ulica do Ulice Josipa Čopora, Ulica Josipa Čopora, Ulica Josipa Badalića od Ulice Josipa Čopora do Trga Sv. Križa, Ulica Augusta Šenoe, Ulica Stjepana Matkovića, Ulica Ljudevita Gaja, Ulica braće Radić do Školske ulice, Školska ulica, Vinogradska ulica od Školske ulice do Ulice Milke Trnine, Ulica Zdeneka Tomičeka, Ulica Jandrinec, Ulica Dr. Eugena Satlera i Ulica Milke Trnine od Trga Svetog Križa do zaključno s katastarskim česticama br. 110/1 i 630 k.o. Križ.

Novoselec: Moslavačka ulica od Kolodvorske ulice do zaključno s katastarskim česticama br. 2190 i 2398 k.o. Novoselec, Kolodvorska ulica od Moslavačke ulice do Ulice Hrvatske mladeži i Ulica Hrvatske mladeži.

Članak 7.

U ostalim dijelovima naselja Križ i naselja Novoselec te u ostalim naseljima na području Općine Križ dopušteno je držanje i uzgoj životinja u građevinama i nastambama ili izvan građevina i nastambi u skladu sa odredbama ove Odluke.

**III. UVJETI ZA DRŽANJE I UZGOJ ŽIVOTINJA U KUĆANSTVU**

**Opći uvjeti**

Članak 8.

Domaće životinje koje se drže u kućanstvu mogu se držati samo ako se može udovoljiti njihovim biološkim potrebama na način da se ne ometaju njihove fiziološke funkcije i vrsti svojstveno ponašanje.

Posjednik mora osigurati da prostor, sloboda kretanja, konfiguracija tla, konstrukcija zgrada i nastambi u kojima se životinje drže, mikroklimatski uvjeti, njega, voda i hrana, kao i mogućnost međusobnog kontakta, uzimajući u obzir vrstu, dob i stupanj razvoja, mogućnost prilagodbe i udomaćenost životinja, odgovara njihovim fiziološkim i etološkim potrebama.

**Građevine i nastambe za smještaj životinja**

Članak 9.

Građevine i nastambe u kojima se drže životinje moraju biti izgrađene i uređene u skladu sa stručnim zoohigijenskim načelima, na način koji će omogućiti optimalne mikroklimatske i zoohigijenske uvjete svojstvene pojedinoj vrsti životinja u skladu s njihovim fiziološkim i etološkim potrebama te osigurati dobro zdravstveno stanje i dobrobit životinja.

Životinjama koje se drže u nastambama mora se osigurati mogućnost kretanja prema njihovim potrebama.

Materijali koji se koriste za izgradnju građevina i nastambi te oprema u nastambama, s kojima životinje koje se uzgajaju dolaze u dodir, ne smiju biti opasni za životinje i djelovati štetno na njihovo zdravlje te se moraju lako čistiti, prati, a po potrebi i dezinficirati.

Članak 10.

Podovi u građevinama i nastambama moraju biti izvedeni od nepropusnog protukliznog betona sa odgovarajućim padom prema odvodnim kanalima koji se nalaze uzduž sredine ili uz uzdužne zidove građevine ili nastambe.

Podovi u kaveznim nastambama za držanje životinja mogu biti izvedeni u formi rešetki nad sustavom za izgnojavanje.

Slobodna površina poda mora biti dovoljne veličine u odnosu na vrstu i broj životinja sa posebnim dijelom namijenjenom hranjenju životinja te sa odvojenim dijelom namijenjenim odmoru životinja zaštićenim od propuha, a na mjestima odmora životinja podovi moraju biti prekriveni dubokom steljom.

Zidovi građevina i nastambi moraju biti izgrađeni od čvrstog materijala te po potrebi i ovisno o vrsti životinja imati odgovarajuću toplinsku izolaciju.

Stropovi u građevinama i nastambama mogu biti ravni ili kosi te imati prema potrebi odgovarajuću toplinsku izolaciju.

Na zidovima i/ili stropovima građevina i nastambi moraju postojati otvori za dovod svježeg zraka i dnevnog svijetla, sa mogućnošću otvaranja i zatvaranja, te moraju biti zaštićeni mrežama protiv ulaza glodavaca, ptica i insekata.

Građevine u kojima se drže životinje, moraju imati izdvojen prostor ili prostoriju za spravljanje i skladištenje hrane za životinje.

**Držanje domaćih životinja izvan građevina i nastambi**

Članak 11.

Životinje se mogu držati izvan građevina i nastambi, u ograđenom oboru neposredno uz građevine ili nastambe koji je sa njima funkcionalno povezan i u kojeg životinje mogu slobodno ulaziti.

Životinje se mogu privremeno držati izvan građevina i nastambi za držanje životinja radi ispaše i/ili slobodnog kretanja životinja na gospodarskom dvorištu.

Gospodarsko dvorište za slobodno kretanje domaćih životinja pri ispaši formira se u pravilu na okućnici kućanstva na parceli površine najmanje 600 m2, koja s javnom površinom graniči svojom širinom, a na udaljenosti najmanje 40 m od javne površine.

Iznimno, na okućnici kućanstva sa postojećim građevinama i nastambama za držanje domaćih životinja, a koja sa javnom površinom graniči svojom duljinom, najmanja udaljenost gospodarskog dvorišta od javne površine i od međe prema susjednim građevinskim česticama stambene namjene je 15 m.

Članak 12.

Domaćim životinjama koje su privremeno smještene izvan građevina i nastambi moraju, prema potrebi, biti osigurani prirodni ili izgrađeni zakloni od nepovoljnih vremenskih i klimatskih uvjeta i od opasnosti za njihovo zdravlje i dobrobit.

Gospodarsko dvorište ili obor mora biti ograđeno ogradom dovoljne visine, čvrstoće i gustoće ispuna koja sprječava izlazak životinja, te koja pruža pouzdanu zaštitu od grabežljivaca i divljih životinja.

**Njega domaćih životinja u slučaju bolesti ili ozljede**

Članak 13.

Posjednik mora domaće životinje koje pokazuju znakove bolesti, iscrpljenosti ili su ozlijeđene, bez odgađanja prikladno zbrinuti i njegovati te im osigurati veterinarsko-zdravstvenu zaštitu, a ako je potrebno životinje se smještaju u zasebne prostore ili nastambe.

**Hranjenje i napajanje domaćih životinja**

Članak 14.

Vrsta, kakvoća i količina hrane za domaće životinje moraju biti u skladu s vrstom, dobi i fiziološkim potrebama životinje.

Hrana mora biti dostupna životinjama u vremenskim razmacima u količini koji odgovaraju njihovim fiziološkim potrebama.

Životinje moraju imati pristup dovoljnim količinama vode za piće odgovarajuće kakvoće u skladu s njihovim potrebama.

Životinjama se hrana ili voda ne smiju nuditi na način koji uzrokuje patnju ili ozljede.

Hrana ili voda ne smiju sadržavati tvari koje mogu biti uzrok patnji ili ozljeda životinja.

U hranu i vodu smiju se dodavati samo dopuštene tvari koje se koriste u preventivi, liječenju i u zootehničke svrhe.

Prostorije i opremu za hranjenje i napajanje potrebno je opremiti tako da životinje mogu uzimati hranu i vodu na način primjeren njihovoj vrsti, stanju i dobi.

Oprema za napajanje i hranjenje mora biti oblikovana, izrađena i postavljena tako da spriječi kontaminacija vode i hrane, te da se spriječe ozljede zbog guranja životinja pri hranjenju i napajanju, a mora biti izvedena tako da životinje mogu uzimati hranu i vodu na način primjeren njihovoj vrsti, stanju i dobi.

Građevine i nastambe u kojima se životinje hrane i napajaju kao i opremu za hranjenje i napajanje potrebno je održavati čistima.

**Otpadne vode i organsko gnojivo**

Članak 15.

Otpadne vode koje nastaju pri uzgoju životinja i otpadne vode koje nastaju prilikom pranja građevina i nastambi ne smiju se izlijevati na okolno zemljište, niti ispuštati u otvorene odvodne kanale i vodotoke.

Kruto organsko gnojivo (stajnjak), te polutekući i tekući sadržaj organskog gnojiva (gnojovka i gnojnica) moraju se sakupljati unutar gnojišta za odlaganje organskog gnojiva.

Gnojišta se moraju izgraditi neposredno uz građevine i nastambe u kojima se drže životinje, na udaljenosti najmanje 30 metara od javne površine, 15 metara od susjednog objekta i najmanje 15 metara od izvorišta pitke vode.

Gnojište mora biti izvedeno od betona sa nepropusnim dnom i stijenkama od nepropusnog materijala visine 50 cm iznad okolnog zemljišta.

Gnojište svojom veličinom mora zadovoljavati uvjet šestomjesečnog izgnojavanja za određenu vrstu i broj životinja, nakon čega se mora prazniti, a organsko gnojivo odvoziti na poljoprivredno zemljište izvan od građevinskog područja naselja.

Gnojište se ne smije priključivati na građevine javne odvodnje.

**Zbrinjavanje lešina i nusproizvoda životinjskog porijekla**

Članak 16.

Posjednik životinja mora osigurati zbrinjavanje lešina sukladno odredbama Zakona o veterinarstvu.

Troškove utilizacije ili neškodljivog uklanjanja lešina i nusproizvoda životinjskog porijekla koji nisu za prehranu ljudi snosi posjednik životinja.

**Dezinfekcija, dezinsekcija i deratizacija**

Članak 17.

Deratizacija se provodi u građevinama i nastambama u kojima se drže domaće životinje, na gospodarskim dvorištima i drugim građevinama gdje je njezino provođenje od interesa za zdravstvenu zaštitu životinja i zaštite pučanstva od zaraznih bolesti.

Poslove dezinfekcije, dezinsekcije i deratizacije mogu obavljati pravne i fizičke osobe koje posjeduju odobrenje nadležnog ministarstva.

Troškove dezinfekcije, dezinsekcije i deratizacije snosi posjednik životinja.

**Obveze posjednika domaćih životinja**

Članak 18.

Posjednik je dužan poduzeti sve potrebne mjere kako bi osigurao zaštitu životinja, te osigurao da se životinjama ne prouzroče bolovi, bolest, ozljede i patnje.

Životinje se mogu držati samo ako se može udovoljavati njihovim biološkim potrebama, na način da se ne ometaju njihove fiziološke funkcije i svojstveno ponašanje.

Posjednik je dužan životinjama svakodnevno ustupiti hranu i vodu u vremenskim razmacima i u dovoljnim količinama koja odgovara njihovim fiziološkim potrebama.

Posjednik domaćih životinja je građevine i nastambe u kojima se drže domaće životinje dužan redovito čistiti i održavati urednima.

Posjednik domaćih životinja dužan je omogućiti da se kretanje životinja ne ograničava na način koji životinjama nanosi patnju, bol, ozljede ili strah.

Životinje na vezu moraju imati mogućnost kretanja te ne smiju biti izložene boli, patnji, ozljedama i strahu, a sredstvo vezanja treba biti takvo da životinja može ležati, ustati i stajati.

Posjednik mora osigurati razdoblje tijekom kojega životinje na vezu neće biti vezane radi mogućnosti kretanja u skladu s njihovim fiziološkim i etološkim potrebama.

Posjednik životinja obvezan je provoditi mjere za otkrivanje, sprečavanje, suzbijanje i iskorjenjivanje zaraznih bolesti na način i u rokovima utvrđenim Zakonom o veterinarstvu, te skrbiti o zdravlju i dobrobiti životinja.

Posjednik je dužan pravodobno zatražiti veterinarsku pomoć i osigurati zbrinjavanje bolesnih ili ozlijeđenih životinja, veterinarski pomoć pri porodu ako je potrebna i osigurati odgovarajući njegu bolesnih, ozlijeđenih ili iscrpljenih životinja.

Ako se posumnja da je životinja oboljela ili uginula od bolesti, posjednik životinje dužan je to odmah prijaviti nadležnoj veterinarskoj službi.

**IV. NADZOR**

Članak 19.

Nadzor nad provedbom ove Odluke provodi službenik Jedinstvenog upravnog odjela (dalje u tekstu: komunalni redar), osim ako je zakonom ili posebnim propisom određeno postupanje drugog nadležnog tijela.

U slučaju kada komunalni redar nije ovlašten postupati, obavijestit će nadležno tijelo o saznanjima koja ima, a koja bi bila povod za primjenu propisa o veterinarstvu, zaštiti životinja i zaštiti zdravlja ljudi.

Članak 20.

U provođenju odredbi ove Odluke komunalni redar ovlašten je:

- upozoravati i opominjati

- rješenjem narediti fizičkim i pravnim osobama otklanjanje utvrđenih nedostataka

- izdati obavezni prekršajni nalog uz izricanje novčane kazne.

Članak 21.

Protiv rješenja komunalnog redara može se izjaviti žalba upravnom tijelu Zagrebačke županije nadležnom za poslove veterinarstva, u roku od 15 dana od dana primitka rješenja.

Žalba iz stavka 1. ovog članka ne odgađa izvršenje rješenja.

**V. PREKRŠAJNE ODREDBE**

Članak 22.

Novčanom kaznom u iznosu od 60,00 do 1320,00 eura kaznit će se za prekršaj pravna osoba posjednik životinje ako:

- drži domaće životinje na područjima na kojima se ne dopušta držanje životinja (članak 6. Odluke)

- se ne pridržava propisanih uvjeta držanja životinja u građevinama i nastambama za smještaj životinja (članak 9. i 10. Odluke)

- se ne pridržava propisanih uvjeta držanja životinja izvan građevina i nastambi (članak 11. i 12. Odluke)

- se ne pridržava propisanih uvjeta o njezi domaćih životinja u slučaju bolesti ili ozlijede (članak 13. Odluke)

- se ne pridržava propisanih uvjeta o hranjenju i napajanju domaćih životinja (članak 14. Odluke)

- se ne pridržava propisanih uvjeta o odvodnji otpadnih voda i zbrinjavanju organskog gnojiva (članak 15. Odluke)

- se ne pridržava propisanih uvjeta o zbrinjavanje lešina i nusproizvoda životinjskog porijekla (članak 16. Odluke)

- ne izvršava obveze propisane člankom 17. Odluke,

- ne izvršava obveze posjednika domaćih životinja (članak 18. Odluke).

Novčanom kaznom u iznosu od 30,00 do 660,00 eura kaznit će se fizička osoba obrtnik i osoba koja obavlja drugu samostalnu djelatnost za prekršaje iz stavka 1. ovog članka koje je počinila u vezi s obavljanjem njezina obrta ili druge samostalne djelatnosti.

Novčanom kaznom u iznosu od 10,00 do 260,00 eura kaznit će se fizička osoba i odgovorna osoba u pravnoj osobi za prekršaje iz stavka 1. ovog članka.

**VI. PRIJELAZNE I ZAVRŠNE ODREDBE**

Članak 23.

Posjednici životinja obvezni su držanje životinja uskladiti s odredbama ove Odluke u roku od šest mjeseci od stupanja na snagu ove Odluke.

Članak 24.

Danom stupanja na snagu ove Odluke prestaje važiti Odluka o uvjetima držanja domaćih životinja na području Općine Križ („Glasnik Zagrebačke županije“ br. 16/10).

Članak 25.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 322-01/23-01/03

URBROJ: 238-16-01-23-1

Križ, 31. siječnja 2023.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić

Na temelju članka 78. Zakona o koncesijama („Narodne novine“ broj 69/17 i 107/20), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 17. sjednici održanoj dana 31. siječnja 2023. godine donijelo je

**ODLUKu**

**o donošenju godišnjeg plana davanja koncesija**

**za 2023. godinu**

I.

Donosi se godišnji plan davanja koncesija za 2023. godinu koji se objavljuje na standardnom obrascu Ministarstva financija te isti prileži ovoj Odluci i čini njezin sastavni dio.

II.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-02/23-01/01

URBROJ: 238-16-01-23-1

Križ, 31. siječnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 61. stavka 4. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 79. stavka 4. i članaka 25. i 100. Statuta Općine Križ ("Glasnik Zagrebačke županije" br. 11/21.) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21.), asukladno odgovarajućoj primjeni odredaba Zakona o lokalnim izborima ("Narodne novine" br. 144/12, 121/16, 98/19, 42/20, 144/20 i 37/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**O D L U K U**

**o izmjenama Odluke o provedbi izbora za članove vijeća mjesnih odbora**

**na području Općine Križ**

Članak 1.

U Odluci o provedbi izbora za članove vijeća mjesnih odbora na području Općine Križ („Glasnik Zagrebačke županije“ br. 9/14), u daljnjem tekstu: Odluka; članak 5. mijenja se i glasi:

„Članak 5.

Kriterij za određivanje broja članova vijeća mjesnog odbora utvrđen je odredbama Statuta Općine Križ prema kojima vijeće mjesnih odbora ima, uključujući i predsjednika, 3 do 7 članova.

Broj članova vijeća mjesnog odbora određuje se prema broju stanovnika s područja mjesnog odbora za čije se vijeće izbori provode i to kako slijedi:

- mjesni odbor koji ima do 300 stanovnika - 3 člana vijeća mjesnog odbora,

- mjesni odbor koji ima od 301 do 700 stanovnika - 5 članova vijeća mjesnog odbora i

- mjesni odbor koji ima preko 700 stanovnika - 7 članova vijeća mjesnog odbora.

Primjenom kriterija iz stavka 1. ovoga članka na broj stanovnika pojedinog naselja odnosno mjesnog odbora prema Popisu stanovništva 2021. godine utvrđuje se broj članova vijeća mjesnih odbora koji se biraju u svakom pojedinom mjesnom odboru na području Općine Križ, kako slijedi:

|  |  |  |  |
| --- | --- | --- | --- |
|  | NAZIV MJESNOG ODBORA | BROJ  STANOVNIKA | BROJ ČLANOVA VIJEĆA MJESNOG ODBORA |
| 1. | Mjesni odbor Bunjani | 581 | 5 |
| 2. | Mjesni odbor Donji Prnjarovec | 58 | 3 |
| 3. | Mjesni odbor Gornji Prnjarovec | 346 | 5 |
| 4. | Mjesni odbor Johovec | 125 | 3 |
| 5. | Mjesni odbor Konšćani | 156 | 3 |
| 6. | Mjesni odbor Križ | 1604 | 7 |
| 7. | Mjesni odbor Mala Hrastilnica | 89 | 3 |
| 8. | Mjesni odbor Novoselec | 1210 | 7 |
| 9. | Mjesni odbor Obedišće | 516 | 5 |
| 10. | Mjesni odbor Okešinec | 337 | 5 |
| 11. | Mjesni odbor Razljev | 100 | 3 |
| 12. | Mjesni odbor Rečica Kriška | 310 | 5 |
| 13. | Mjesni odbor Širinec | 222 | 3 |
| 14. | Mjesni odbor Šušnjari | 102 | 3 |
| 15. | Mjesni odbor Velika Hrastilnica | 122 | 3 |
| 16. | Mjesni odbor Vezišće | 220 | 3 |

“

-2-

Članak 2.

Članak 50. Odluke mijenja se i glasi:

“Članak 50.

Protiv rješenja Povjerenstva podnositelj prigovora koji je nezadovoljan takvim rješenjem ima pravo žalbe nadležnom upravnom tijelu u Zagrebačkoj županiji.

Žalba iz prethodnog stavka podnosi se nadležnom upravnom tijelu u Zagrebačkoj županiji u roku od 48 sati računajući od dana kada je primljeno pobijano rješenje.

Žalba se podnosi putem Povjerenstva.

Nadležno upravno tijelo u Zagrebačkoj županiji dužno je donijeti odluku o žalbi u roku od 48 sati od dana primitka žalbe.”

Članak 3.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 012-02/23-01/01

URBROJ: 238-16-01-23-1

Križ, 31. siječnja 2023.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Na temelju članaka 6. i 33. Zakona o zakupu i kupoprodaji poslovnog prostora («Narodne novine» br. 125/11, 64/15 i 112/18), članaka 25. i 100. Statuta Općine Križ («Glasnik Zagrebačke županije» br. 11/21.) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**ODLUKU**

**o izmjeni Odluke o zakupu i kupoprodaji poslovnoga prostora**

Članak 1.

Članak 32. Odluke o zakupu i kupoprodaji poslovnoga prostora („Glasnik Zagrebačke županije“ br. 9/19), mijenja se i glasi:

„Članak 32.

Utvrđuju se zone za obračun i najniži iznosi zakupnine po m2 mjesečno za pojedine poslovne prostore ovisno o lokaciji i djelatnosti koja se obavlja u poslovnom prostoru i to:

I. ZONA – **uže središte naselja Križ**, koje obuhvaća područje naselja Križ unutar kruga omeđenog slijedećim sulicama koje također ulaze u zonu: Zagrebačka ulica od groblja do Trga Svetog Križa, Trg Svetog Križa, Ulica Braće Radića do raskrižja sa Žutičkom ulicom, Školska ulica od Ulice Braće Radića do stepenica prema Ulici Milke Trnine, Ulica Milke Trnine do Ulice Zdeneka Tomičeka, Ulica Zdeneka Tomičeka, Ulica Eugena Satlera, Ulica Jandrinec, Ulica Josipa Badalića do raskrižja s Ulicom Josipa Čopora, Ulica Stjepana Matkovića, Ulica Augusta Šenoe i

**- Poduzetničke zone na području Općine Križ.**

II. ZONA – **uže središte naselja Novoselec**, koje obuhvaća područje Moslavačke ulice od rotora na Močilu do raskrižja sa Česmanskom ulicom, Kolodvorsku ulicu, Ulicu hrvatske mladeži, Drvodjelsku ulicu i Park hrvatskih mučenika.

III. ZONA **- Sva naselja na području Općine Križ i sve ulice izvan I. i II. zone.**

|  |  |  |  |
| --- | --- | --- | --- |
| **DJELATNOST** | **I. ZONA**  **EUR/m²** | **II. ZONA**  **EUR/m²** | **III. ZONA**  **EUR/m²** |
| ugostiteljstvo | 2,66 | 1,99 | 1,33 |
| trgovina prehrambenim artiklima | 1,33 | 1,00 | 0,66 |
| trgovina neprehrambenim artiklima | 1,99 | 1,33 | 0,93 |
| proizvodna djelatnost | 1,33 | 0,66 | 0,27 |
| uslužna djelatnost, osim trgovine i ugostiteljstva | 1,59 | 1,20 | 0,80 |
| bankarske usluge | 6,64 | 5,31 | 3,98 |
| uredski prostor | 1,06 | 0,80 | 0,53 |
| garažni i skladišni prostor | 0,93 | 0,66 | 0,27 |
| prostor za rad udruga | 0,13 | 0,13 | 0,13 |
| prostor za rad političkih stranaka | 0,93 | 0,66 | 0,27 |
| financijsko posredovanje | 3,32 | 1,99 | 1,33 |
| Napomena: za sve poslovne prostore koji se nalaze u podrumskom ili suterenskom dijelu  objekta, obračun zakupnine vrši se u visini 50% utvrđenih vrijednosti. | | | |

Navedeni najniži iznosi zakupnine ujedno predstavljaju početne iznose zakupnine.”

Članak 2.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 372-01/23-01/02

URBROJ: 238-16-01-23-1

Križ, 31. siječnja 2023.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Na temelju članka 31. stavka 2., članka 31.a i članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25., članka 33. stavka 3., članka 39. stavka 2. i članka 100. Statuta Općine Križ („Glasnik Zagrebačke županije“ br. 11/21) i članka 17. stavka 2, članka 34. stavka 2. i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**ODLUKU**

**o izmjenama Odluke o naknadama za rad u Općinskom vijeću Općine Križ i njegovim radnim tijelima te radnim tijelima u koje članove imenuje Općinsko vijeće Općine Križ**

Članak 1.

U članku 3. stavku 1. Odluke o naknadama za rad u Općinskom vijeću Općine Križ i njegovim radnim tijelima te radnim tijelima u koje članove imenuje Općinsko vijeće Općine Križ („Glasnik Zagrebačke županije“ br. 12/21), u daljnjem tekstu: Odluke; broj i riječ „1.000,00 kuna“ zamjenjuju se brojem i riječi „132,00 EUR-a“.

U članku 3. stavku 2. Odluke, broj i riječ „850,00 kuna“ zamjenjuju se brojem i riječi „115,00 EUR-a“.

Članak 2.

U članku 4. Odluke, broj i riječ „650,00 kuna“ zamjenjuju se brojem i riječi „88,00 EUR-a“.

Članak 3.

U članku 5. stavku 2. Odluke, broj i riječ „100,00 kuna“ zamjenjuju se brojem i riječi „15,00 EUR-a“.

Članak 4.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 402-08/21-01/11

URBROJ: 238-16-01-23-2

Križ, 31. siječnja 2023.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Sukladno članku 13. stavku 4. Zakona o zaštiti od požara („Narodne novine“ broj 92/10, 114/22) i člancima 25. i 100. Statuta Općine Križ („Glasnik Zagrebačke županije“ br. 11/21), a temeljem Procjene ugroženosti od požara i tehnološke eksplozije Općine Križ, od veljače 2019. godine i Godišnjeg provedbenog plana unapređenja zaštite od požara za područje Zagrebačke županije za 2023. godinu, od 5. prosinca 2022. godine, Općinsko vijeće Općine Križ na 17. sjednici održanoj dana 31. siječnja 2023. godine donijelo je

**GODIŠNJI PROVEDBENI PLAN**

**unapređenja zaštite od požara za područje Općine Križ za 2023. godinu**

**I.**

U cilju unapređenja zaštite od požara na području Općine Križ Općinsko vijeće Općine Križ donosi Godišnji provedbeni plan unapređenja zaštite od požara za područje Općine Križ za 2023. godinu (u daljnjem tekstu: Provedbeni plan).

**II.**

Za unapređenje mjera zaštite od požara na području Općine Križ potrebno je u 2023. godini provesti slijedeće tehničke i organizacijske mjere:

**1. Organizacijske mjere**

1.1. Vatrogasne postrojbe

1. Sukladno izračunu o potrebnom broju vatrogasaca iz Procjena ugroženosti od požara i tehnoloških eksplozija gradova i općina osigurati potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljavanje uvjeta propisanih člankom 41. i 51. Zakona o vatrogastvu („Narodne novine“ broj 125/19, 114/22)

***Izvršitelj zadatka: Općina Križ***

*Pravne osobe koje imaju vatrogasne postrojbe s područja Zagrebačke*

*županije*

1. U središnjim DVD-ima koji djeluju na području Općine, a imaju propisanu zonu odgovornosti, osigurati djelotvornu i pravodobnu operativnost vatrogasne postrojbe. Ostalim vatrogasnim postrojbama koje imaju propisanu zonu djelovanja osigurati cjelovitu prostornu pokrivenost općine/grada u slučaju požara.

***Izvršitelj zadatka: Općina Križ***

*Pravne osobe koje imaju vatrogasne postrojbe s područja Zagrebačke*

*županije*

1. Vatrogasni plan županije donosi predstavničko tijelo županije, a izrađuje ga i predlaže županijski vatrogasni zapovjednik, uz prethodnu suglasnost glavnog vatrogasnog zapovjednika.

Vatrogasni plan grada, područja odnosno općine donosi predstavničko tijelo jedinice lokalne samouprave, a izrađuje ga i predlaže gradski, odnosno općinski zapovjednik, uz prethodnu suglasnost županijskog vatrogasnog zapovjednika.

Vatrogasnim planom županije, u skladu s vatrogasnim planom Republike Hrvatske, određuje se:

– organizacija vatrogastva prema očekivanim rizicima od izvanrednih događaja u županiji, osobito tijekom požarne sezone i izvanrednih mjera (poplave, potresi i drugo) u pogledu broja vatrogasaca, obrazovanja, broja i rasporeda vatrogasnih postrojbi, njihova međusobnog odnosa, pravila rada i opremanja vatrogasnom tehnikom

– organiziranje vatrogasne djelatnosti u izvanrednim događajima koji se protežu na dvije ili više jedinica lokalne samouprave

– sjedište, način djelovanja i financiranje vatrogasnog operativnog centra vatrogasne zajednice županije

– provedba vatrogasne djelatnosti od interesa za županiju

– popis i područje odgovornosti vatrogasnih postrojbi od županijskog interesa

– potrebe u vatrogastvu za područje županija.

***Izvršitelj zadatka:*** *Zagrebačka županija*

***Općina Križ***

*Vatrogasne zajednice odnosno vatrogasni zapovjednici*

1.2. Normativni ustroj zaštite od požara

Jedinice lokalne samouprave s područja Zagrebačke županije, dužne su imati organiziranu dimnjačarsku službu na svom području sukladno važećim propisima.

***Izvršitelj zadatka: Općina Križ***

**2. Tehničke mjere**

2.1. Vatrogasna oprema i tehnika

Opremanje vatrogasnih postrojbi izvršiti sukladno važećim propisima i usvojenim planovima zaštite od požara. Za potrebe vatrogasnih postrojbi osigurati odgovarajuća spremišta za vatrogasna vozila i tehniku.

***Izvršitelj zadatka: Općina Križ***

*Pravne osobe koje imaju vatrogasne postrojbe s područja Zagrebačke*

*županije*

2.2. Sredstva veze, javljanja i uzbunjivanja

Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je, sukladno Procjeni ugroženosti od požara i tehnoloških eksplozija, osigurati dovoljan broj stabilnih, mobilnih i ručnih radio uređaja za potrebe vatrogasnih postrojbi.

***Izvršitelj zadatka: Općina Križ***

*Pravne osobe koje imaju vatrogasne postrojbe s područja Zagrebačke*

*županije*

**3. Urbanističke mjere**

3.1. U postupku izrade i donošenja prostorno planske dokumentacije (prvenstveno provedbene), ovisno o razini prostornih planova, obvezno je utvrditi mjere zaštite od požara sukladno važećim propisima.

***Izvršitelj zadatka: Općina Križ***

*Zavod za prostorno uređenje Zagrebačke županije*

3.2. U naseljima gradskog karaktera i središtima ostalih većih naselja sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

***Izvršitelj zadatka:*** *Pravne osobe koje upravljaju javnim cestama sukladno važećim propisima*

***Općina Križ***

*Pravne osobe koje su vlasnici većih proizvodnih kompleksa*

3.3. Ostali izvori vode za gašenje požara

Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

***Izvršitelj zadatka: Općina Križ***

**4. Organizacijske i administrativne mjere zaštite od požara na otvorenom prostoru**

4.1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.

***Izvršitelj zadatka: Općina Križ***

4.2. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

***Izvršitelj zadatka: Općina Križ***

4.3. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

***Izvršitelj zadatka: Općina Križ***

4.4. Nužno je propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima.

***Izvršitelj zadatka: Općina Križ***

4.5. Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

***Izvršitelj zadatka: Općina Križ***

*Pravne osobe koje obavljaju komunalnu djelatnost*

*Fizičke i pravne osobe koje su vlasnici zemljišta na kojem se nalaze pričuve*

*vode za gašenje požara*

4.6. Obvezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar ili omogućiti odnosno olakšati njegovo širenje.

***Izvršitelj zadatka:*** *Hrvatske autoceste d.o.o.*

*Hrvatske ceste d.o.o.*

*Županijska Uprava za ceste Zagrebačke županije*

***Općina Križ***

**III.**

Stručna služba Općine Križ upoznat će sa sadržajem ovog Provedbenog plana sve pravne subjekte koji su istim predviđeni kao izvršitelji pojedinih zadataka.

**IV.**

Sredstva za provedbu obaveza Općine Križ koje proizlaze iz ovog Provedbenog plana osigurat će se Proračunom Općine Križ za 2023. godinu.

**V.**

Ovaj Provedbeni plan donosi se na temelju Provedbenog plana unapređenja zaštite od požara na području Zagrebačke županije za 2023. godinu (KLASA: 024-04/22-02/07, URBROJ: 238-01-22-63, od 5. prosinca 2022. godine).

**VI.**

Sukladno članku 13. stavku 8. Zakona o zaštiti od požara („Narodne novine“ broj 92/10, 114/22), Općinsko vijeće Općine Križ najmanje jednom godišnje razmatra izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

**VII.**

Ovaj Provedbeni plan stupa na snagu osmi dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 245-01/23-01/04

URBROJ: 238-16-01-23-1

Križ, 31. siječnja 2023.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Temeljem članka 13. stavka 8. Zakona o zaštiti od požara („Narodne novine“ broj 92/10, 114/22), članaka 54. i 101. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**IZVJEŠĆE O STANJU ZAŠTITE OD POŽARA**

**NA PODRUČJU OPĆINE KRIŽ ZA 2022. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE KRIŽ

Na području Općine Križ djeluje vatrogasna zajednica Općine Križ i sljedeća dobrovoljna vatrogasna društva: Križ, Obedišće, Johovec, Novoselec, Okešinec, Rečica Kriška, Mala Hrastilnica, Razljev, Bunjani, Konščani, Širinec, Velika Hrastilnica i Vezišće.

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne novine“ broj 125/19, 114/22), Zakonom o zaštiti od požara („Narodne novine“ broj 92/10, 114/22), Statutom i Godišnjim programom rada.

Pregled aktivnosti provedenih u 2022.god.:

* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila,
* provođenje vježbi,
* obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
* održavanje sastanaka Zapovjedništva,
* provođenje teorijske nastave i praktičnih vježbi prema vježbovniku s operativom,
* obilježavanje dana Sv. Florijana,
* obavljeni su redovni liječnički pregledi operativne postrojbe,
* čišćenje spremišta i garaža te održavanje opreme i vozila,
* rad na promociji vatrogasne službe i primanje mladih članova.

Vatrogasna zajednica Općine Križ tijekom 2022. godine, ostvarila je 417.128,75 kuna bespovratnih sredstava iz Fonda solidarnosti Europske unije kroz natječaj Ministarstva unutarnjih poslova Republike Hrvatske. Vatrogasna zajednica Općine Križ potpisala je Ugovor o dodjeli bespovratnih financijskih sredstava za operacije koje se financiraju iz fondova solidarnosti Europske unije za izvanrednu nabavu nove vatrogasne opreme službi zaštite i spašavanja zbog zamjene uništene, oštećene ili rashodovane opreme na vatrogasnim intervencijama nastalim iza 28. prosinca 2020. godine na intervencijama u Zagrebačkoj županiji i Sisačko-moslavačkoj županiji. Operativne snage Vatrogasne zajednice Općine Križ sudjelovale su u sanaciji potresa na području Banije te tako stekle pravo na zamjenu opreme.

# 3. PREVENTIVNA DJELATNOST

Općina Križ, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Križ obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Križ i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Križ,
* predložiti usvajanje Plana aktivnog uključenja svih subjekata zaštite od požara na području Općine Križ, vodeći računa o uskladbi s Planom angažiranja vatrogasnih snaga na području Zagrebačke županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), a izvješće o istome dostaviti Vatrogasnoj zajednici Zagrebačke županije,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19, 17/20).
* izvješća (zapisnici) i radni materijali sa svakog održanog Stožera civilne zaštite Općine Križ obavezno se dostavljaju nadležnoj Vatrogasnoj zajednici Zagrebačke županije – županijskom vatrogasnom zapovjedniku i Područnom uredu civilne zaštite Zagreb.

Općina Križ izradila je Godišnji Plan čišćenja cestovnog pojasa od lakozapaljivih tvari na lokalnim i nerazvrstanim cestama (KLASA: 245-01/22-01/02 URBROJ: 238-16-03-22-1 od 31. siječnja 2022. god.).

Općina Križ izradila je Odluku o agrotehničkim mjerama i mjerama za uređivanje i održavanje poljoprivrednih rudina na području Općine Križ (KLASA: 320-01/14-01/16 URBROJ: 238/16-01-14-1, od 15. prosinca 2014. god.).

Općina Križ izradila je Plan motrenja, čuvanja i ophodnje građevina i površina za koje prijeti opasnost od nastajanja i širenja požara za područje Općine Križ (KLASA: 245-01/22-01/03 URBROJ: 238-16-03-22-1 od 31. siječnja 2022. god.).

# 4. FINANCIRANJE

U proračunu Općine Križ za 2022.god., u skladu s ostalim posebnim propisima, kroz Program 1004 Zaštita od požara i civilna zaštita, planirana su sredstva u iznosu od ukupno =970.000,00 kn (slovima: devetstosedamdesettisućakuna). Planirano za spomenute rashode odnosi se na: kapitalne donacije, naknade građanima i kućanstvima na temelju osiguranja i druge naknade, rashode za civilnu zaštitu, kao i tekuće donacije za sufinanciranje redovne djelatnosti vatrogastva.

Vatrogasnoj zajednici Općine Križ u 2022. god. temeljem posebnog propisa i sklopljenog Ugovora dodijeljena su sredstva u iznosu od =250.000,00 kn, a Javnoj vatrogasnoj postrojbi Grada Ivanić-Grada sredstva u iznosu od =450.000,00 kn.

# 5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

U vatrogasnim postrojbama s područja Općine Križ sukladno izračunu o potrebnom broju vatrogasaca iz Procjene ugroženosti od požara i tehnološke eksplozije Općine osiguran je potreban broj operativnih vatrogasaca.

Općina Križ nije izradila Vatrogasni plan s obzirom na to da sukladno članku 50. stavku 5. Zakona o vatrogastvu („Narodne novine“ broj 125/19, 114/22) Vatrogasni plan jedinica lokalne samouprave mora biti u skladu s Vatrogasnim planom Republike Hrvatske i Vatrogasnim planom županije – navedeni Planovi nisu izrađeni.

Općina Križ ima organiziranu dimnjačarsku službu na svojem području.

Vatrogasna zajednica Općine Križ i pripadajuća dobrovoljna vatrogasna društva opremljena su sukladno Pravilniku o minimumu tehničke opreme i sredstava vatrogasnih postrojbi (“Narodne novine” broj 43/95, 106/99, 91/02, 125/19), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društva (“Narodne novine” broj 91/02, 125/19), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije (“Narodne novine” broj 31/11, 125/19), odnosno temeljem Procjene ugroženosti od požara i tehnološke eksplozije i Plana zaštite od požara Općine Križ (opremanje nadzire zapovjedništvo Vatrogasne zajednice Zagrebačke županije putem stručnog nadzora).

Općina Križ u svojem Proračunu osigurava financijska sredstva za financiranje vatrogasne djelatnosti na području Općine pa samim time i nabavu potrebne opreme.

U postupku izrade prostorno – planske dokumentacije Općine Križ primjenjuje mjere zaštite od požara sukladno važećim propisima.

Na području Općine Križ ne nalaze se odlagališta otpada.

Općina Križ u suradnji s vatrogasnim snagama s područja Općine koristeći oblike javnog priopćavanja, sustavno i redovno obavještava i upozorava stanovništvo na potrebu provođenja preventivnih mjera zaštite od požara.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 245-01/23-01/03

URBROJ: 238-16-01-23-1

Križ, 31. siječnja 2023.

PREDSJEDNIK OPĆINSKOG VIJEĆA OPĆINE KRIŽ:

Zlatko Hrastić

Na temelju članka 53. stavka 4. Zakona o turističkim zajednicama i promicanju hrvatskog turizma („Narodne novine“ br. 52/19 i 42/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**ODLUKU**

**o sklapanju Sporazuma o projektnom udruživanju Turističke zajednice Grada Ivanić-Grada, Općine Kloštar Ivanić i Križ**

I.

Daje se suglasnost na sklapanje Sporazuma o projektnom udruživanju Turističke zajednice Grada Ivanić-Grada, Općine Kloštar Ivanić i Križ**,** aradi razvoja projektnih prijedloga turističkih proizvoda za potrebe natječaja Hrvatske turističke zajednice iz Fonda za projekte udruženih turističkih zajednica.

II.

Danom stupanja na snagu ove Odluke prestaje važiti Odluka o davanju suglasnosti na sklapanje Sporazuma o projektnom udruživanju Turističke zajednice Grada Ivanić-Grada i Općina Križ i Kloštar Ivanić radi razvoja projektnih prijedloga turističkih proizvoda za potrebe natječaja Hrvatske turističke zajednice u 2023. godini iz Fonda za projekte udruženih turističkih zajednica (KLASA: 334-01/22-01/03 URBROJ: 238-16-01-22-2 od 08. prosinca 2022. godine).

III.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 334-01/22-01/03

URBROJ: 238-16-01-23-6

Križ, 31. siječnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21), članka 14. Pravilnika o stipendiranju učenika i studenata s područja Općine Križ („Glasnik Zagrebačke županije“ br. 31/22) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**O D L U K U**

**o dodjeli stipendija učenicima i studentima za školsku/akademsku godinu 2022./2023.**

**Članak 1.**

Sukladno provedenom Natječaju za dodjelu stipendija učenicima i studentima s područja Općine Križ za školsku/akademsku godinu 2022./2023., a temeljem Pravilnika o stipendiranju učenika i studenata s područja Općine Križ (u daljnjem tekstu: Pravilnik), primjenjujući odredbe članka 7. Pravilnika, Povjerenstvo za dodjelu stipendija na sjednici održanoj dana 19. prosinca 2022. godine utvrdilo je Konačnu listu kandidata sukladno kojoj se dodjeljuju sljedeće stipendije učenicima i studentima za školsku/akademsku godinu 2022./2023.:

**1. STIPENDIJE PREMA KRITERIJU IZVRSNOSTI**

**1.1 UČENIČKE STIPENDIJE:**

1. IVA OZIMEC, Vezišće 102, Vezišće IV. godina školovanja

2. LEON MALINOVIĆ, Jandrinec 11, Križ IV. godina školovanja

3. GLORIA PETRLIĆ, Graničarska 1, Novoselec IV. godina školovanja

4. BRUNA MAGDIĆ, Ulica Stjepana Matkovića 11, Križ IV. godina školovanja

**1.2. STUDENTSKE STIPENDIJE:**

1. MIA ŠPOLJARIĆ, Ulica braće Radić 18, Križ II. godina školovanja
2. LARA JAREŠ, Ulica Hrvatske mladeži 36, Novoselec III. godina školovanja
3. IVANA GREBENAR Moslavačka 129, Bunjani III. godina školovanja
4. ANAMARIJA STJEPANOVIĆ, Johovec 11, Johovec IV. godina školovanja
5. FRAN VIDAKOVIĆ, Ulica Josipa Badalića 13, Križ V. godina školovanja

**2. STIPENDIJE PREMA SOCIJALNOM KRITERIJU**

**2.1 UČENIČKE STIPENDIJE:**

1. IVAN BULKA, Ulica Hrvatske mladeži 3, Novoselec I. godina školovanja
2. JOSIP KOKALOVIĆ, Velika Hrastilnica 14/c, Velika Hrastilnica II. godina školovanja
3. ADRIANA MAJDANDŽIĆ, Mala Hrastilnica 25, Mala Hrastilnica II. godina školovanja
4. ADRIAN MAJDANDŽIĆ, Mala Hrastilnica 25, Mala Hrastilnica II. godina školovanja
5. BORNA PRANJIĆ, Johovec 58, Johovec II. godina školovanja
6. LORENA MODRIĆ, Moslavačka ulica 85, Bunjani II. godina školovanja
7. ANA KUMPES, Česmanska ulica 146, Okešinec III. godina školovanja
8. KATARINA ŠATOVIĆ, Zagrebačka ulica 43, Križ III. godina školovanja
9. LEA PEZIĆ, Ulica Josipa Badalića 118, Križ III. godina školovanja
10. MARIA LEONA PETIR, Moslavačka ulica 57, Novoselec III. godina školovanja

**2.2. STUDENTSKE STIPENDIJE:**

1. DOROTEJA JAGUŠT, Gornji Prnjarovec 63, Gornji Prnjarovec II. godina školovanja
2. TEA MAJER, Zagrebačka ulica 54, Križ II. godina školovanja
3. IVANA DRAŽETIĆ, Velika Hrastilnica 75, Velika Hrastilnica II. godina školovanja

**3. STIPENDIJE ZA UČENIKE PRVOG RAZREDA GIMNAZIJE KRIŽ**

1. MARIJA HALAČEK, Zagrebačka ulica 19, Križ I. godina školovanja

2. LUKA GORČAN, Ulica braće Radić, 118 a, Križ I. godina školovanja

**Članak 2.**

Imenovanim učenicima iz članka 1. ove Odluke dodjeljuju se stipendije u mjesečnom iznosu od =67,00 EUR-a (slovima: šezdesetsedameura)/ =504,81 kn (slovima: petstočetirikune

osamdesetjednalipa); fiksni tečaj konverzije 1 EUR = 7,53450 kn.

Imenovanim studentima iz članka 1. ove Odluke dodjeljuju se stipendije u mjesečnom iznosu od =133,00 EUR-a (slovima: stotridesettrieura)/ =1.002,89 kn (slovima: jednatisuća dvijekuneosamdesetdevetlipa); fiksni tečaj konverzije 1 EUR = 7,53450 kn.

Učenicima i studentima dodijeljene stipendije pripadaju 10 (deset) mjeseci tijekom školske/akademske godine.

**Članak 3.**

Ovlašćuje se Općinski načelnik Općine Križ da s imenovanima učenicima i studentima iz članaka 1. ove Odluke, zaključi Ugovore o stipendiranju, sukladno Pravilniku.

**Članak 4.**

Ova Odluka stupa na snagu danom donošenja i objaviti će se na internetskoj stranici Općine Križ

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 604-01/22-01/02

URBROJ: 238-16-01-23-59

Križ, 31. siječnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**O D L U K U**

**o kratkoročnom zaduživanju Općine Križ**

**kod Privredne banke Zagreb d.d. Zagreb**

Članak 1.

Općinsko vijeće Općine Križ odobrava kratkoročno zaduživanje Općine Križ uzimanjem kratkoročnog kredita - prekoračenje po poslovnom računu za redovno poslovanje Općine Križ u iznosu 400.000,00 EUR-a (slovima: četristotisućaeura) kod Privredne banke Zagreb d.d. Zagreb.

Članak 2.

Kratkoročni kredit iz članka 1. ove Odluke odobrava se uz slijedeće uvjete:

|  |  |
| --- | --- |
| Iznos i valuta | 400.000,00 EUR\* |
| Vrsta posla | prekoračenje po poslovnom računu – kratkoročno |
| Krajnji rok korištenja | 27.02.2024. godine |
| Način korištenja | dovođenjem u prekoračenje računa do visine odobrenog kredita najkasnije do radnog dana koji prethodi danu dospijeća kredita |
| Način otplate | prema mogućnostima, a najkasnije na dan dospijeća kredita |
| Krajnji rok vraćanja | 28.02.2024. godine |
| Kamatna stopa :  - redovna :  - način obračuna :  - zatezna | -fiksna, 2,50 % godišnje  -mjesečno  -u visini zakonske zatezne kamatne stope |
| Naknada banke :   * za obradu zahtjeva * za odobrenje krredita :   - za rezervaciju sredstava : | -0,15 %, jednokratno, najmanje 132,72 EUR-a  -0,35 %, jednokratno, najmanje 66,36 EUR-a  -0,25 % godišnje, tromjesečno, najmanje 132,72 EUR-a |
| Osiguranje povrata:  -Mjenica  -Zadužnica | -1 (jedna) bjanko vlastita akceptirana mjenica s klauzulom „bez protesta“ uz mjenično očitovanje  - 1 (jedna ) zadužnica |
| Posebne ugovorne obveze: | Obveza obavljanja 100% eurskog platnog prometa preko transakcijskog računa otvorenog u Banci |

\*=3.013.800,00 kn (slovina: trimilijunatrinaesttisućaiosamstokuna); fiksni tečaj konverzije

1 EUR = 7,53450 kn

Članak 3.

Kratkoročni kredit će se koristiti za održavanje tekuće likvidnosti.

Članak 4.

Ovlašćuje se Općinski načelnik Općine Križ da zaključi ugovor o kratkoročnom zaduživanju s Privrednom bankom Zagreb d.d. Zagreb.

Članak 5.

Ova Odluka stupa na snagu danom donošenja i objaviti će se na internetskim stranicama Općine Križ..

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 450-01/23-01/02

URBROJ: 238-16-01-23-3

Križ, 31. siječnja 2023.

PREDSJEDNIK OPĆINSKOG VIJEČA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**zaključak**

**o izdvajanju novčanih sredstava za radove uređenja prostora za teretanu**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu PODUZETNIČKA ZONA KRIŽ d.o.o., Zagrebačka ulica 7, Križ, OIB: 88060877962, za radove uređenja prostora za teretanu u sportskom parku u Križu iz Proračuna Općine Križ za 2023. godinu i projekcija za 2024. i 2025. godinu, s pozicije R0107, u ukupnom iznosu od:

= 66.009,65 EUR-a

PDV 25% = 16.502,41 EUR-a

**= 82.512,06 EUR-a /** = 621.687,10 kn\*

**(slovima: osamdesetdvijetisućpetstodvanaesteurašestcenti) /**

(slovima: šestodvadesetjednatisućašestoosamdesetsedamkunadesetlipa)

\*fiksni tečaj konverzije 1 EUR = 7,53450 kn

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 402-01/22-01/01

URBROJ: 238-16-01-23-41

Križ, 31. siječnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**zaključak**

**o izdvajanju novčanih sredstava za uslugu izrade projektne dokumentacije**

**sa izradom geodetske podloge postojećeg stanja sanacije klizišta nakon potresa**

**na području Općine Križ**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu Prometnice Zagreb d.o.o., Gundulićeve Dubravke 28, 10020 Zagreb, OIB: 28111148974 za uslugu izrade projektne dokumentacije sa izradom geodetske podloge postojećeg stanja sanacije klizišta nakon potresa na području Općine Križ iz Proračuna Općine Križ za 2023. godinu i projekcija za 2024. i 2025. godinu, s pozicije R0167, u ukupnim iznosima kako slijedi:

|  |  |  |  |
| --- | --- | --- | --- |
|  | **I. grupa – Trg svetog Križa** | **II. grupa – Ulica Milke Trnine** | **III. grupa – Zagrebačka ulica** |
| Cijena ponude bez PDV-a: | 25.748,22 EUR /  194.000,00 kn | 25.774,77 EUR /  194.200,00 kn | 25.801,31 EUR /  194.400,00 kn |
| Iznos PDV-a: | 6.437,06 EUR /  48.500,00 kn | 6.443,69 EUR /  48.550,00 kn | 6.450,33 EUR /  48.600,00 kn |
| Cijena ponude s PDV-om: | **32.185,28 EUR /**  242.500,00 kn | **32.218,46 EUR /**  242.750,00 kn | **32.251,64 EUR /**  243.000,00 kn |
| slovima | **tridesetdvijetisućesto**  **osamdesetpeteura**  **dvadesetosamcenti /**  dvjestočetrdeset  dvijetisućepetstokuna | **tridesetdvijetisućedvjesto**  **osamnaesteura**  **četrdesetšestcenti /**  dvjestočetrdesetdvijetisuće  sedamstopedesetkuna | **tridesetdvijetisućedvjesto**  **pedesetjedaneuro**  **šezdesetčetiricenta /**  dvjestočetrdesettri  tisućekuna |

fiksni tečaj konverzije 1 EUR = 7,53450 kn

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 983-01/22-01/01

URBROJ: 238-16-01-23-39

Križ, 31. siječnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 17. sjednici održanoj dana 31. siječnja 2023. godine donijelo je

**zaključak**

**o izdvajanju novčanih sredstava za financiranje proizvodnje i objavljivanja  
 programskih sadržaja regionalnih i lokalnih nakladnika radija  
 od interesa za Općinu Križ u 2023. godini**

I.

Općinsko vijeće Općine Križ, temeljem provedenog Javnog poziva za financiranje proizvodnje i objavljivanja programskih sadržaja regionalnih i lokalnih nakladnika radija od interesa za Općinu Križ u 2023. godini (KLASA: 614-01/22-01/06, URBROJ: 238-16-03-22-2, od 12. prosinca 2022. godine), odobrava izdvajanje novčanih sredstavaza financiranje proizvodnje i objavljivanja programskih sadržaja regionalnih i lokalnih nakladnika radija od interesa za Općinu Križ u 2023. godini i to trgovačkom društvu Obiteljski radio Ivanić d.o.o., Park Stjepana Posezija 6, 10310 Ivanić - Grad, OIB: 74613812885, iz Proračuna Općine Križ za 2023. godinu i projekcija za 2024. i 2025. godinu, s pozicije R0019-381190, u ukupnom iznosu od =39.816,00 EUR-a (slovima: tridesetdevettisućaosamstošesnaesteura)/ =299.993,65 kn / (slovima: dvjestodevedesetdevettisućadevetstodevedesettrikunešezdesetpetlipa); fiksni tečaj konverzije 1 EUR = 7,53450 kn.

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 614-01/22-01/06

URBROJ: 238-16-01-23-7

Križ, 31. siječnja 2023.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić